Predkladacia správa

Ministerstvo kultúry SR predkladá, ako iniciatívny materiál, na rokovanie vlády SR návrh na  doplnenie uznesenia vlády SR č. 582 z 13. júla 2005 k návrhu  riešenia dofinancovania novostavby Slovenského národného divadla. 
Zámerom predloženého materiálu je doplnenie uvedeného uznesenia o úlohu na základe ktorej je minister kultúry povinný zrušiť štátnu príspevkovú organizáciu v zriaďovateľskej pôsobnosti Ministerstva kultúry SR – Správcovskú SND. 
Vzhľadom na nemožnosť dosiahnutia konsenzusu medzi ministerstvom kultúry a Slovenským národným divadlom vo veci riešenia budúceho prevádzkovania Novostavby Slovenského národného divadla, urgentnej žiadosti pána predsedu vlády SR, ale predovšetkým na naliehavosť konečného vyriešenia tejto spornej problematiky materiál nebol predmetom medzirezortného pripomienkového konania.  
Materiál nemá finančný, ekonomický, environmentálny dopad ani dopad na zamestnanosť  a podnikateľské prostredie.